Tilkynnt var um líkamsárás í gærkvöldi . Árásaraðilar voru tveir menn . Þeir fóru á brott í bifreið en voru handteknir skömmu síðar og vistaðir í fangageymslu lögreglu . Árásarþoli var fluttur á Slysadeild til aðhlynningar . Ökumaðurinn er einnig grunaður um akstur bifreiðar undir áhrifum fíkniefna og ítrekaðan akstur sviptur ökuréttindum . Skömmu eftir sjö í gærkvöldi var tilkynnt um líkamsárás á heimili í Laugardal . Um tvær konur var að ræða . Árásarþoli var fluttur á slysadeild með sár á höfði og árásaraðili var vistaður í fangageymslu lögreglu . Tilkynnt var um umferðaróhapp í Ártúnsbrekku á sjötta tímanum í gærkvöldi . Ökumaður bifreiðar missti stjórn á bifreið sinni sem hafnaði á ljósastaur . Engin slasaðist . Bifreiðin var óökufær eftir óhappið og var dregin burt . Tuttugu mínútum síðar var tilkynnt um svipað umferðaróhapp í Hafnarfirði . Ökumaður bifreiðar ók á ljósastaur en slapp við meiðsl . Bifreiðin var óökufær eftir óhappið og var dregin burt af Króki . Þrír ökumenn voru stöðvaðir í gærkvöldi og nótt , grunaðir um akstur undir áhrifum . Ein bifreiðanna reyndist vera ótryggð og voru skráningarnúmer klippt af . Þá var tilkynnt um innbrot í bifreið á níunda tímanum í gærkvöldi . Brotin rúða og stolið myndavél , linsum , og ýmsum búnaði frá erlendum ferðamönnum .